
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 18.08.2026, ora 08.00 – 19.08.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 19.08.2026, ora 07.00
RÂURI
Debitele au fost relativ staționare. 

Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Suceava, Bârlad, în bazinul mijlociu și inferior al Mureșului, pe cursul superior al Prutului și pe unii afluenți ai acestuia, pe afluenții Jiului mijlociu și pe unii afluenți din bazinele Oltului și Argeșului.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare.
Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 18 – 19.08.2026 a fost staționar, având valoarea de 1350 m3/s, sub media multianuală a lunii Iulie (4700 m3/s) și august (3900 m3/s).

În aval de Porțile de Fier debitele au fost, relativ staționare.

Debitul la intrarea în țară (secțiunea Baziaș) va fi în scădere (1300 m3/s).

În aval de Porțile de Fier debitele vor fi relativ staționare. 
2. Situația meteorologică în intervalul 18.08.2026, ora 09.00 – 19.08.2026, ora 06.00
ÎN ŢARĂ:
Vremea s-a răcit accentuat față de ziua precedentă în nordul, centrul și vestul țării (cu 7 până la 12 grade), dar și în sud-vest (cu 2...5 grade), astfel că valorile termice diurne s-au situat sub mediile climatologice specifice acestei perioade (cu 2...6 grade), iar în rest au crescut și au caracterizat o vreme călduroasă, local caniculară în sud-est. Disconfortul termic a fost ridicat și indicele temperatură-umezeală (ITU) a atins pragul critic de 80 de unități local în centrul și sudul Munteniei și izolat în Dobrogea continentală și în sudul Moldovei. Cerul a fost temporar noros, exceptând sudul și sud-estul teritoriului unde ziua a fost mai mult senin. Au fost averse în Maramureș (până la 19 l/mp), local la munte (până la 17 l/mp) în Transilvania (până la 19 l/mp), Moldova (până la 4 l/mp), Crișana (până la 1 l/mp), pe arii mai restrânse în Banat (sub 1 l/mp) și izolat în Muntenia și Dobrogea (din datele provenite de la radarele şi sateliţii meteorologici). Trecător ploile au fost însoțite de descărcări electrice pe surafețe mici în centru și nord-est. Vântul a suflat slab și moderat, temporar cu intensificări pe parcursul zilei în majoritatea regiunilor, cu viteze de 40...60 km/h, dar și la munte, îndeosebi la altitudini mari în Munții Apuseni și în nordul Carpaților Orientali, cu rafale de peste 70...90 km/h (până la 94 km/h Vlădeasa 1800). Temperaturile maxime s-au situat între 20 de grade la Darabani și 36 de grade la București-Filaret, Oltenița, Perișoru, Slobozia, Fetești, Cernavodă și Focșani. La ora 6.00, valorile termice se încadrau între 11 grade la Toplița, Joseni și Întorsura Buzăului și 22 de grade la Constanța-dig.
LA BUCUREŞTI

Vremea a devenit caniculară. Cerul senin ziua, a prezentat înnorări temporare noaptea. Vântul a suflat slab și moderat, cu ușoare intensificări după-amiaza când la rafală s-au atins viteze de 35...40 km/h. Temperatura maximă a fost de 35 de grade la Afumați și Băneasa și de 36 de grade la Filaret. La ora 6.00, se înregistrau 18 grade în Băneasa, 19 grade la Afumați și 20 de grade la Filaret.
3. Prognoza meteorologică în intervalul 19.08.2026, ora 09.00 – 120.08.2026, ora 09.00
ÎN ŢARĂ

Vremea va fi, în general, frumoasă și se va încălzi ușor, exceptând Muntenia, Dobrogea și jumătatea de sud a Moldovei unde valorile termice vor fi în scădere. Dimineața și după-amiaza, temporar, cerul va fi noros și local la munte și izolat în Crișana, Maramureș, Transilvania, Moldova și posibil în Muntenia și în Dobrogea vor fi averse slabe (2...5 l/mp) și descărcări electrice, apoi cerul va deveni mai mult senin. Vântul va sufla slab și moderat, cu unele intensificări pe crestele montane, unde la rafală se vor atinge viteze de 60...70 km/h și pe suprafețe mici în nord-vestul și centrul teritoriului, unde rafalele vor fi de 35...45 km/h. Temperaturile maxime se vor încadra între 23 de grade în estul Transilvaniei și 34 de grade în sudul Olteniei, iar cele minime vor fi cuprinse între 6 grade în depresiunile Carpaților Orientali și 23 de grade în Dealurile de Vest. Spre sfârșitul intervalului, în depresiuni, vor fi condiții de ceață.
LA BUCUREŞTI
Vremea se va răci și va fi frumoasă. Cerul va fi variabil în prima parte a zilei, apoi senin. Vântul va sufla slab și moderat. Temperatura maximă va fi de 31...32 de grade, iar cea minimă de 16...17 grade, mai scăzută în zona preorășenească spre 13 grade.
II. CALITATEA APEI


1.1. Pe fluviul Dunărea
Nu au fost evenimente deosebite. 

1.2.. Pe râurile interioare
A.B.A. Mureş revine cu informații suplimentare, despre evenimentul de la Salina Praid:

- Determinarea conductivității in situ, orara 24/24, se monitorizează prin senzori calitativi în 5 secțiuni: Praid/r. Corund, Sărățeni/r. T-va Mică, Mihalț/r. T-va Mare, Radna și Nădlac/r. Mureș.

- Conform adresei ABA Mureș nr. 1935/29.01.2026, începând cu data de 01.02.2026, monitorizarea calitativă prin analize de laborator continuă astfel: cu o frecvență de 1/săptămână în 4 secțiuni: r. Corund (amonte confluența cu r. T-va Mică), r. T-va Mică (aval loc. Praid), r. T-va Mică (priza de apă Fântânele), r. T-va Mică (priza de apă Târnăveni), iar pentru celelalte secțiuni determinările se vor face conform manualului de operare.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte și aval de zona afectată de Salina Slănic, pe 
cursurile de apă Slănic, Vărbilău și Teleajen.
1.3. Pe Marea Neagră 
Nu au fost evenimente deosebite. 

III. CALITATEA MEDIULUI
1. În domeniul aerului
ANMAP DJM- Dambovița a anunțat la data de, 18.08.2026, la ora19:55, despre un incendiu în desfășurare de deșeuri menajere depozitate necontrolat în orașul Răcari, str. Oraca, în care ard cca 10 tone deşeuri pe o suprafață de aproximativ 300 mp. Incendiul a fost localizat, se lucrează la lichidare de către ISUJ Dâmbovița. S-a emis mesaj RP-Alert. S-a suplimentat efectivul de stingere cu 2 autospeciale.
ANMAP, Agenția Națională pentru Mediu și Arii Protejate informează că din rezultatele analizelor efectuate în data de 17.08.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la stațiile de monitoring a calității aerului, din teritoriu, cu următoarele indicative:



CL-2 (mun. Călărași) = 104.81µg/m³

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
Garda Forestieră Râmnicu Vâlcea informează despre producerea, la data de 17.08.2026, ora 16:50, a unui incendiu de vegetație forestieră din zonă de câmpie, pătură erbacee uscată, pe raza Ocolului Silvic Renașterea Pădurii, în zona loc. Dânceu, jud. Mehedinți. A fost afectată o suprafață de 1,3 ha în fond forestier privat a S.C. Ingka Investments Forest Assets SRL. Incendiul a fost stins în aceeași zi, 17.08.2026, ora 19:30, de 6 personal silvic, 10 cetățeni, cu utilaje specifice, 1 buldoexcavator, 1 tractor cu disc, 1 tractor cu plug, 3 pompe de spate cu apă, lopeți și pliciuri de stins incendiu. Cauzele incendiului: utilizarea focului deschis, curățarea vegetației.

IGSU informează despre izbucnirea, la data de, 17.08.2026, orele 18:00, a unui incendiu de vegetație stuficolă care s-a extins și la fond forestier, lângă localitatea Chilia Veche, zona Ostrovul Babina, jud. Tulcea. 

Salvatorii militari din cadrul Detașamentului de Pompieri Tulcea, cu șalupa multirol, acționează în continuare pentru localizarea și lichidarea incendiului izbucnit în zona Ostrovul Babina, din Delta Dunării.

La misiune participă, alături de pompieri, personal din cadrul Ocolului Silvic și membri ai Serviciului Voluntar pentru Situații de Urgență Chilia Veche, cu o ambarcațiune.

Suprafața estimată afectată până acuma de incendiul de vegetație stuficolă, este de aproximativ 700 de ha de vegetație uscată și 1.000 de mp de fond forestier.                                                                                                                                                 Misiunea este în dinamică, iar echipajele intervin pentru localizarea și lichidarea focarelor și limitarea propagării incendiului.
ANMAP DJM - Dâmbovița a notificat telefonic, la data de 18.08.2026, ora 15:00, despre existența unui incendiu în  mun. Târgoviște în care ard vegetație  uscata pe o suprafață de aproximativ 10.000 mp si circa 2 tone deșeuri depozitate necontrolat, predominant mase plastice. A fost emis un mesaj RO-Alert. Incendiul a fost stins la ora 17.10.
ANMAP-DJM. Argeș informează că la data de 18.08.2026, la ora 13:00, s-a produs o poluare cu 30 l de apă sărată de zăcământ,  a cca 15 mp de sol ( drum agricol, domeniu public) în zona comunei Bogați, ca urmare a fisurării conductei de transport O.M.V. Petrom, prin coroziune. Măsuri: echipa de intervenție a oprit pomparea, a izolat conducta și a procedat la repararea acesteia cu șarnieră, se va răspândi material absorbant pe suprafața afectată.
3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice
ABA Dobrogea-Litoral revine cu informații suplimentare, ca urmare a ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc (acumulare ce nu se află în administrarea ABA Dobrogea-Litoral și în care se descarcă trei cursuri de apă: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 18.08.2026 fiind de 8.72 m MN75, cu 2 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre-Cernavodă.
6. Alimentări cu apă
Pe râurile interioare:

A.B.A. Arges-Vedea informează că în completarea informărilor din ultimele zile, referitoare la deteriorarea calității apei brute din lacul de acumulare Budeasa, sesizată de operatorul regional de alimentare cu apă APĂ CANAL 2000 SA Pitești (alimentarea cu apă a municipiului Pitești și a zonelor riverane), la data de 15.08.2026, ora 10.00, la sediul Instituției Prefectului Județul Argeș a avut loc o întâlnire de lucru la care au participat reprezentanții: Instituției Prefectului Județul Argeș, ABA Argeș Vedea, Apă Canal 2000 SA Pitești, Hidrocentrale Curtea de Argeș și IJSU Argeș.

*Au fost discutate aspecte privind calitatea apei brute din lacurile de acumulare Vâlcele, Budeasa, Bascov și au fost aprobate urmnătoarele măsuri :

•
Oprirea CHE Vâlcele din data de 15.08.2026, ora 12.00, având în vedere calitatea bună a apei brute din mijlocul lacului de acumulare Budeasa ;

•
Oprirea CHE Budeasa la data de 15.08.2026, ora 11.00, și efectuatea de spălări hidraulice cu vana segment 4 a golirii de fund baraj Budeasa și spălări hdiraulice cu vanele de spălare / admisie în camera de încărcare a prizei de alimentare cu apă a stației de tratare Budeasa timp de 30 de minute. Manevrele au fost efectuate în prezența reprezentanților Instituției Prefectului Județul Argeș, ABA Argeș Vedea, Apă Canal 2000 SA Pitești, Hidrocentrale Curtea de Argeș ;

•
Menținerea debitului evacuat controlat din acumularea Vidraru la 6.0 mc/s, în vederea suplimentării aportului de debit în acumularea Vâlcele ;

•
Menținerea debitului râului Vâlsan pe albia veche a cursului de râu și închiderea captării spre acumularea Vidraru, în vederea suplimentării aportului de debit în acumularea Budeasa ;

*Manevrele efectuate la data de 15.08.2026 au avut un efect benefic asupra calității aperi brute din lacul de acumulare Budeasa, în dimineața zilei de 17.08.2026 concentrația de mangan scăzând la o valoare de 110 microgramne / litru, iar concentrația de oxigen a crescut la o valoarea de 5,17 – 5,22 mg / l.

*În continuarea măsurilor ce trebuie luate pentru îmbunătățirea semnificativă a calității apei brute din lacul de acumulare Budeasa, în cadrul aceleiași ședințe de lucru au fost dispuse următoarele măsuri :

•
Pornirea la data de 17.08.2026 – ora 07.00 timp de 1 oră și 30 de minute a CHE Budeasa;

o
Responsabil Sucursala Hidrocentrale Curtea de Argeș;

•
Efectuarea la data de 17.08.2026 – ora 07.30 – 09.00 - de spălări hidraulice cu stavila clapet cu segment nr. 4 în frontul barajului Bascov – în dreptul captării stației de pompe Bascov (alimentarea de rezervă cu apă a stației de tratare Budeasa);

o
Responsabil ABA Argeș Vedea;

•
Realizarea la data de 17.08.2026 – ora 10.00 a unor scufundări pentru identificarea gradului de colmatare a prizei energetice, a grătarelor de admisie în priza de alimentare cu apă Budeasa (acestea fiind situate în imediata apropiere) și barbotare apei în frontul admisiei prizei de apă pentru populație;

o
Responsabil Sucursala Hidrocentrale Curtea de Argeș;

•
Realizarea începând cu data de 17.08.2026 – ora 10.00 a manevrelor tehnice de comutare a alimentării cu apă a municipiului Pitești pe priza de rezervă din acumularea Bascov, în funcție de ultimele rezulatele de calitate a apei din acumulările Budeasa și Bascov;

o
Responsabil ABA Argeș Vedea și APĂ CANAL 2000 SA Pitești.
Se reiterează faptul că întregul plan de măsuri propuse, adoptate și adaptate permanent cu situația din teren au ca obiectiv prioritar refacerea calității apei brute în secțiunea de captare a stației de tratare Budeasa și revenirea la un flux tehnologic optim necesar furnizării apei în condiții de siguranță pentru populația din municipiul Pitești și zonele riverane.
A.B.A. Argeș-Vedea informează la data de 16.08.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  
Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.
ABA SOMEȘ TISA

Din cauza perioadei de secetă prelungită, în UAT-urile:

- Ulmeni(cu satele aferente), cantitatea de apă brută la sursă s–a diminuat considerabil, necesitând menținerea de restricții și anume, diminuarea sau sistarea activităților auxiliare sau de producție, corespunzătoare treptei I de restrictii.

- Coroieni(cu satele aferente), restricționarea consumului de apă prin stabilirea unui program zilnic de furnizare.

A.B.A. Buzău-Ialomița revine cu informatii suplimentare, in data de, 19.08.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, urmare a scăderii debitului râului Buzău din ultima perioadă, începând cu data de 03.08.2026 se trece la aplicarea fazei de atenționare/avertizare pentru sectorul 1 râu Buzău - vărsare – ph Banița.

A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Brăila – Galați.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se mentîne faza de atenționare/avertizare pentru sectorul 5.2: Braț Măcin-P.H. Smârdan din 19.05.2026.

- se menține faza de atenționare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se menține faza de atenționare/avertizare pentru sectorul 6: Chiciu-Vadu Oii (amonte Chiciu) din 12.05.2026.

Folosințele care se alimentează cu apă din Dunăre - sectorul 4:  Brăila-Galați sunt:

- irigații: FOUAI Vădeni, A.N.I.F. BRĂILA - Amenajarea Terasa Brăilei - km. 166 (UA Brăila Nord).
- începând cu data de 13.07.2026 s-a trecut la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restricții pentru perioada de vară pe sectorul 6.1. Chiciu - Vadu Oii (PH Fetești).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Brăila - Amenajare Insula Mare a Brăilei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· La data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții, dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· De la data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· la data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· la data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
la data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· la data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026, prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavoda a fost oprită controlat și deconectată de la Sistemul Energetic Național în dimineața zilei de 28 iulie 2026, din cauza nivelului foarte scăzut, fără precedent, al Dunării, cauzat de seceta severă, în baza procedurilor centralei aplicabile în situații de secetă severă, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL, în luna martie 2026, ambele unități sunt oprite la un nivel în Dunăre în secțiunea Cernavodă ≤1.85 mMB respectiv-277 cm reper mira Cernavodă.

